Szerintem a lépcső
az egyik érzelmileg legjobban formálható elem,
amellyel egy építész dolgozik.
[Kicsiny dolog. Nagy ötlet.]
[David Rockwell a lépcsőkről]
Leegyszerűsítve: a lépcső egy út, amely A-ból B-be vezet,
különböző magasságokra.
A lépcsők közös nyelvén
a járófelület az, amire rálépünk.
A homloklap a függőleges rész, ami elválasztja a két fokot.
Sok lépcsőnek vízorra is van, ami peremként szegélyezi a lépcsőfokot.
Az összefüggő elem pedig a lépcsőkar.
Minden lépcsőt, különböző formában, ezek az egységek alkotnak.
Az első lépcső bizonyára akkor épült, mikor valaki kijelentette,
hogy lentről fel akar jutni egy magasabban lévő sziklára.
Az emberek azon másztak, amit találtak:
rönklépcsőkön, létrákon
és az idők során kitaposott természetes ösvényeken.
A legősibb lépcsősorok, például a Chichén Itzá piramisain lévők,
vagy a kínai Taj-hegy felé vezető utak
a magaslatokra való feljutás céljára szolgáltak,
ezeket az emberek a hódolat jegyében vagy védelemért keresték fel.
A mérnöki tudomány fejlődésével a gyakorlati megoldások is fejlődtek.
Lépcsőket bármilyen anyagból készíthetünk.
Vannak egyenes lépcsők és csigalépcsők.
Vannak beltéri és kültéri lépcsők.
Világos, hogy vészhelyzetben segítségünkre vannak.
Ám a lépcsők önmagukban is egy művészeti ágat képviselnek.
Ahogy egy lépcsősoron haladunk,
annak kialakítása meghatározza tempónkat, érzéseinket, biztonságérzetünket,
és a minket körbevevő térrel való kapcsolatunkat.
Képzeljük csak el, hogy egy monumentális lépcsősor fokain ereszkedünk alá,
mint amilyen a New York-i közkönyvtáré.
Ezen lépcsősorról
belátni az utcát, és rálátni az összes arra járóra.
Lépteink lassúak és egyenletesek, hiszen a lépcsőfokok járólapja oly széles.
Ez teljesen más élmény,
mint például egy régi kocsma keskeny lépcsőjét használni,
ahol szinte beesünk a helyszínre.
Ez utóbbi lépcsők homloklapja magasabb, ezért gyorsabban lépkedünk.
A lépcsők nagyon drámaiak lehetnek.
Idézzük csak fel, ahogy kiemelték a fenséges bejáratok jelentőségét,
és a pillanat főszereplőjévé váltak.
A lépcsők még hősiesek is lehetnek.
A szeptember 11-i támadások után fennmaradt lépcsősort
a Világkereskedelmi Központnál
"túlélők lépcsőjének" nevezték el,
hiszen központi szerepet játszott emberek százainak kimenekítésében.
Kisebb lépcsőknek is lehet azonban nagy szerepe.
Az előlépcsők összehozzák a szomszédságot,
hogy dübörgő zene mellett figyeljék a város mozgását.
Csodálattal tölt el, amikor lépcsőn üldögélő embereket látok.
Szerintem igazán emberi szükségletet elégítenek ki azzal,
hogy a teret nem csak a föld szintjén lakják be.
Már a lépcső felénél ülve is
egy varázslatos helyre kerülnek.